**Hajdúböszörményi Bocskai István Általános Iskola**

**Ökoiskolai munkacsoport**

**Munkaterve**

**2018/2019. tanév**



**ÖSSZEÁLLÍTOTTA: DIÓSZEGINÉ KOLLÁR ENIKŐ,**

 **MOLNÁRNÉ HEGEDŰS IBOLYA**

 **csoport vezetők**

**JÓVÁHAGYTA: KISS ANTAL
 intézményvezető**

Hajdúböszörmény, 2018. szeptember 15.

**A munkacsoport koordinátorai:**

*Molnárné Hegedűs Ibolya* (alsó tag.: környezetismeret, német nyelv;3-4. oszt. mkv.)

*Diószeginé Kollár Enikő* (felső tag.: biológia, földrajz, vöröskeresztes tanárelnök, elsősegélynyújtó szakkör és egészségklub vezetője)

**Tagjai*:***

Alsó tagozat*: Dobó Margit* (intézményvezető helyettes, matematika 4.o.)

 *Sárga Jánosné* (1-2.oszt..mkv., matematika, ének, erkölcstan 1.o*.)*

 *Fórizs Attiláné* (matematika. környezetismeret, erkölcstan 2.o.)

 *Fazekasné Farkas Julianna* (matematika, testnevelés, rajz, technika, erkölcstan 4.o)

 *Kapusiné Oláh Edit*, (magyar, erkölcstan, rajz, technika, 4.o. SZM vezető)

 *Kissné Fekete Mariann* (rajz, technika, erkölcstan, napközis nevelő 3.-4.o.)

Felső tagozat: *Kiss Antal* (intézményvezető, testnevelés)

 *Asztalosné Mező Petronella*, (matematika, fizika, informatika)

 *Sipos Sándor* (technika)

*Takácsné Bíró Zsuzsa* (intézményvezető helyettes., magyar)

 *Zolnai Erika* (magyar és angol nyelv, humán mk. mkv.)- táppénzen

Diákönkormányzat.: *Szász Attiláné* (DÖK munkáját segítő ped. német nyelv)

Karbantartó: *Nagy Antal*

**I. AZ ISKOLA ÉVES MUNKATERVÉBŐL ADÓDÓ FELADATOK:**

**Célkitűzéseink a fenntarthatóság szellemében:**

* Környezettudatosságra nevelés, *szemléletformálá*s, a fenntartható fejlődés elveinek érvényesítése a napi gyakorlatban.
* Alakuljon ki a tanulókban érzékenység környezetünk állapota iránt, ismerjék fel és óvják a környezet értékeit. Kapcsolódjanak be közvetlen környezetük hagyományainak, *értékeinek megőrzésé*be, gyarapításába. Életmódjukban *a természet tisztelete*, a *felelősség*, a környezeti károk megelőzésére valótörekvés váljék meghatározóvá.
* A *szülők, civil szervezetek bevonása* a tanulók környezettudatos szemléletének formálásba.
* A fenntarthatóság pedagógiáját szolgáló kiemelt tevékenységeink:
* Megemlékezünk a *zöld jeles napokr*ól.
* Propagáljuk az *újrahasznosított* papírból készült tanszerek használatát.
* „Érzékenyítő” programok keretében segítjük a rászorulókat.
* Az újrahasznosítható hulladékok közül egész évben *szelektíven gyűjtjük* a papír és a műanyag hulladékot, a használt elemeket, valamint a műanyag kupakokat, amelyeket kupakgyűjtési akcióban beteg emberek számára adományozunk.
* Bekapcsolódunk az *Európai Hulladékcsökkentési hét és a Fenntarthatósági témahét programsorozatába.*
* *Témanapot tartunk a Víz Világnapja alkalmából*.
* Kirándulásokat, kerékpártúrákat szervezünk helyi védett/Natura 2000 területekre.
* Részt veszünk környezettel, természettel kapcsolatos *vetélkedők*ön: Kárpát-medencei Földtan és Földrajz (Teleki Pál) földrajz verseny, Herman Ottó verseny, Bolyai Természettudományi

 csapatverseny, Természet-és környezetvédelmi feladatmegoldó verseny, az Ökoiskolai hálózaton belül vagy a Zöld Kör által meghirdetett versenyeken.

* Aktívan részt veszünk a tanulóink táplálkozási szokásait javító *Menő menza pályázat* programjain
* Igyekszünk *intézményünket tisztán és virágosan tartani* és erre ösztönözni tanulóinkat is.
* Felhívjuk tanulóink figyelmét embertársaink megsegítésének fontosságára: a felső tagozatosok *elsősegélynyújtó szakkör* keretében tanulják elsősegélynyújtó ismeretekkel gyarapodnak, s bemutató foglalkozást tartanak iskolánk tanulóinak.
* Az *egészségklub* foglalkozásainak központjában a testi és lelki egészség, a harmónia megtalálása áll.
* Csatlakozott intézményünk a *Boldog iskola* programhoz. Ennek keretében az osztályközösségek minden hónapban legalább egyszer boldogságórát tartanak, különböző feladatokat, projekteket valósítanak meg. Ezzel is hozzájárulunk lelki egészségük fenntartásához.
* Minden osztály tanulmányi kiránduláson vesz részt, ahol elsődleges szempont Hazánk természeti kincseinek, hagyományainak megismerése.
* A 7. évfolyam részt vesz a Határtalanul pályázaton, a 3. 4. 5. és 6. évfolyam pedig erdei iskolai programokon.

**II. Kapcsolattartás, együttműködés belső és külső partnerekkel (más munkaközösségekkel, iskolai és iskolán kívüli szervezetekkel, szülőkkel):**

**Belső partnerek:**

* Iskolánk munkaközösségei szívesen csatlakoznak az ökomunkacsoport kezdeményezéseihez. Mindig számíthatunk rájuk.

**Külső partnerek:**

* Hagyományosan jó kapcsolatot ápolunk a Zöld Körrel. Az általuk meghirdetett szakköri foglalkozásokhoz, előadásokhoz, kirándulásokhoz szívesen csatlakoznak iskolánk tanulói.
* A felső évfolyam a PontVelem Nonprofit Kft, a Fenntarthatósági Témahét által meghirdetett pályázatokban, és a Zöld Kör által hirdetett versenyeken vesznek részt.

**Szülőkkel történő kapcsolattartás**:

* Ökoiskolai elégedettségi kérdőív kitöltése, hulladékgyűjtésen részvételükkel, műanyag kupak gyűjtése során valósul meg. Bevonjuk őket a menő menza szemléletformáló programjaiba.

**Szakmai továbbképzések, szakmai napok**:

* A helyi vagy a megyeszékhelyen meghirdetett szakmai továbbképzéseken való részvétel.
* Gönczy Pál Örökös ökoiskola szakmai napja

**III. Tervezett feladatok havi bontásban:**

|  |  |  |
| --- | --- | --- |
| **Tervezett feladatok havi bontásban** | **Felelős** | **Határidő** |
| ***szeptember*** |
|  | * Ökoiskolai **munkacsoport megalakulása.**
* **Ökoiskolai munkaterv javaslat elfogadtatása** a nevelőtestülettel, a diákönkormányzattal és a szülői munkaközösséggel.
* **Öko-kódex** elfogadtatása.
* **Szelektív hulladékgyűjtés** újraindítása: papír, műanyag, elem és kupakgyűjtése a tantermekben, folyosókon kihelyezett gyűjtőkben.
* **Ökofal** létrehozása és működtetése elsősorban a jeles környezetvédelmi napok bemutatásával.
* **Kapcsolatfelvétel** a Hajdúböszörményi Bocskai István Gimnáziummal és a Gönczy Pál Általános Iskolával.
 | Molnárné Hegedűs IbolyaDiószeginé Kollár Enikőökomunkacsoport tagjai | szept. 26 |
| ***Papírhulladék gyűjtése***  | * DÖK szervezésében papírhulladék gyűjtés.
 | Szász AttilánéKissné Kovács Andreaminden osztályfőnök | szept.4. |
| ***Elsősegélynyújtás világnapja***  | * Felső tagozatos elsősegélynyújtó szakkörös diákok bemutató foglalkozása.
 | Diószeginé Kollár Enikő | szeptember 6.(7. péntek) |
| ***Takarítási világnap*** | * Saját tanterem rendbetétele.

Osztálytermek virágosítása és díszítése természetes anyagokkal.Felkészülés a „Tiszta Virágos Intézmény” cím megmérettetésre* Készítsd el osztályod szelektív hulladékgyűjtőjét pályázat meghirdetése, értékelése
 | minden osztályfőnök | szeptember 16. (14. péntek) |
| ***Európai Mobilitás hét***   | * A *TeSzedd* országos szintű rendezvényhez csatlakozás(7.oszt. tanulók) a zöld kör szervezésében
* Figyelem felhívás az elektronikai hulladékgyűjtésre
* Zöld otthon- interaktív kiállítás a fenntartható otthonról
 | Diószeginé Kollár EnikőMolnárné H. I**.** |  |
| ***Autómentes világnap*** | * Körút körbe kerékpározása.
 | osztályfőnökök, napközis nevelők | szeptember 22.(21. péntek) |
| ***Ökofal- Jeles nap*** | * Ózon világnapja
* Autómentes világnap
 | kijelölt osztályok és osztályfőnökök | szeptember 16.(14. péntek)szept. 22. |
| ***október*** |
| ***Állatok világnapja*** | * „Mutasd meg házi kedvencedet! Készíts plakátot, posztert, fényképet, esetleg kisfilmet!/ Írj verset, mesét és illusztráld!” A beérkezett pályaművekből kiállítás szervezése az ökofalon, a kivetítőn.
 | Molnárné Hegedűs Ibolya és Diószeginé Kollár Enikőrajz szakos nevelők | október 4.  |
| ***„Tiszta Virágos Intézmény”***  | * A Hajdúböszörményi Vöröskereszt városi versenyéhez csatlakozás.
 | Diószeginé Kollár Enikő | október |
| ***Zöld Okos Kupa*** | * A 7. és 8. osztályos tanulók internetes többfordulós versenyhez való csatlakozása.
 | Diószeginé Kollár EnikőAsztalosné Mező Petronella | október |
| **Bocskai héten belül Ökonap** | * Válogatós vagyok! társasjáték
 | Molnárné Hegedűs Ibolya Diószeginé Kollár Enikő | október |
| ***november*** |
| **Ökodiákbál** | * Ökobüfé
 | szülői munkaközöségökomunkacsoport tagjai |  |
| ***Európai Hulladékcsökkentési Hét******és nyelvi hét*** | * Karácsonyi ablak- és ajtódíszek készítése természetes anyagokból.
 | Erdősné Lázár IlonaSipos SándorJuhász László | november utolsó hete |
| ***Ökofal*** | * Ne vásárolj semmit nap!
 | kijelölt osztályfőnök |  |
| ***Menő menza*** | * Egészséges halloween-i sütik készítése
 | osztályfőnökök, napközis nevelők |  |
| ***Adventi koszorúk készítése*** | * Természetes anyagok vagy hulladék újrahasználatával az osztályok saját adventi koszorújának elkészítése.
 | Minden osztályfőnök | november 30.péntek |
| ***december*** |
| ***„Adventi lomi”*** | * Osztályok ajándékcsomagok készítése a rászorulóknak, amiket a Vöröskereszt számára ajánlunk fel*.*
 | Diószeginé Kollár EnikőMinden osztályfőnök | december 6.csütörtök |
| ***Madárkarácsony***  | * Madárkalács és madáretető készítése.
 | Erdősné Lázás IlonaSipos Sándor alsóban technikát tanítók | december 14.péntek |
| ***Menő menza*** | * Reform mézes készítése
 | osztályfőnökök, napközis nevelők |  |
| ***január*** |
| ***Pacsi kutyamenhely*** | * Pacsi kutyamenhely látogatása.
 | Molnárné Hegedűs IbolyaKapusiné Oláh Edit | január |
| ***Téli madárvédelem*** | * Madáretetők újratöltése.
 | Erdősné Lázár IlonaSipos Sándor | január első hete |
| ***február*** |
| ***Ökofal- Tisza élővilágának emléknapja*** | * Kisfilm megtekintése.
 | Diószeginé Kollár Enikő | február 1.péntek |
| ***március*** |
| ***Víz Világnapja-témanap*** | * Témanap tartása: minden tanóra az éltető víz köré épül.

Délután:* Mitől élő az élővíz?

- 5. évfolyam: a Tócó- patak vízminőség vizsgálatának elvégzése Bisel módszer alkalmazásával. * Még a csapból is ez folyik!: a 6. évfolyam a hajdúvidi telepre látogat, ahol megtudhatják, hogy honnan származik Hajdúböszörmény ivóvize.
* Mi van a lefolyó után?

- a 7. évfolyam a város szennyvíztelepére tesz látogatást. * Vizes kísérletek!

 – a 8. évfolyam vízzel kapcsolatos kémiai kísérleteket mutat be az alsóbb évfolyamoknak. | Minden nevelő.Molnárné Hegedűs IbolyaDiószeginé Kollár Enikőnapközis nevelőkNagy Máriakémia szakos tanár | március 22.péntek |
| ***Nemzetközi energiatakarékossági világnap*** | * alternatív erőműmakettek készítése (szél-, víz-)
 | technika szakos nevelők | március 6. szerda |
| ***Fenntarthatósági témahét***  | * Az országosan javasolt programok megvalósítása
 | Molnárné H. I. munkacsoport tagjai | márc. 18-22. |
| ***április*** |
| ***Komplex tanulmányi*** ***verseny***  | * 4. osztályosok városi komplex tanulmányi versenyének szervezése a Föld hete jegyében.
 | Molnárné Hegedűs Ibolyaminden nevelő | április |
| ***Ökofal- a Föld napja*** | * Az alsó tagozat Interaktív játékos délutánja a Zöld körrel.
* Az év élőlényeinek bemutatása kisfilm vagy PPT formában a porta előtt elhelyezett kivetítőn.
 | Molnárné Hegedűs IbolyaDiószeginé Kollár EnikőMinden felsős osztály. | április 22.(18. csütörtök)április 22. |
| ***május*** |
| ***Ökofal- Madarak és fák napja*** | * Látogatás a Kutasi kilátóhoz, a hadházierdőbe(autóbusszal/kerékpárral)

Környezetvédő szakkörösök | Molnárné H. I. | május 10.péntek |
| ***Nemzetközi Vöröskereszt Napja*** | * Az elsősegélynyújtó szakkör tagjainak bemutató foglalkozása az elsősegélynyújtás iránt érdeklődő tanulók számára.
 | Diószeginé Kollár Enikő | május 13. |
| ***Menő menza******Aktív nap*** | * Egészségnap: egészséges táplálkozás, sportvetélkedők, egészségügyi szűrővizsgálatok
 | Molnárné H. I. Diószeginé Kollár Enikő, testnevelést tanítók, munkacsoport tagjai. | május vége |
| ***június*** |
| ***Kirándulások,*** ***erdei iskola, Határtalanul*** | * Az osztálykirándulások, erdei iskolák szervezése és lebonyolítása.
 | Minden osztályfőnök |  |